4 วิธีแก้ท้องลายหลังคลอด หมดปัญหากวนใจที่เห็นผลจริง
"ท้องแตกลาย" คือหนึ่งในปัญหาสำคัญของคุณแม่ส่วนใหญ่ แม้ว่ารอยแตกลายจะไม่ก่อให้เกิดอันตราย ไม่ส่งผลเสียต่อสุขภาพตัวเราและลูกน้อย แต่คงไม่มีใครอยากทิ้งรอยแตกลายไว้ที่หน้าท้อง โดยเฉพาะตอนนี้ที่เป็นยุคของเสื้อครอป เสื้อตัวเล็กโชว์เอว แม้ว่าจะมีลูกก็ยังสามารถเปรี้ยบแซ่บได้ ดังนั้นเพื่อแก้ท้องลายอย่างตรงจุด วันนี้ได้รวบรวมสิ่งที่คุณแม่ต้องรู้เกี่ยวกับอาการท้องแตกลายมาให้กันค่ะ รับรองได้ว่าแก้ท้องลายหลังคลอดได้อย่างแน่นอน
ท้องลายหลังคลอด เกิดจากอะไร
"ท้องแตกลาย" ถือเป็นเรื่องปกติที่เกิดขึ้นได้กับคุณแม่ตั้งครรภ์ เพราะเมื่อตั้งครรภ์หน้าท้องจะขยายใหญ่ขึ้นตามขนาดตัวของลูกน้อย ซึ่งสิ่งนี้จะส่งผลให้เส้นใยโปรตีนอีลาสตินและคอลลาเจนบริเวณผิวหนังชั้นในบริเวณท้องนั้นจะยืดออก เป็นผลทำให้โครงสร้างคอลลาเจนถูกทำลาย จนเกิดเป็นรอยแตกลาย ดังนั้นหมายความว่าคุณแม่ที่มีน้ำหนักตัวเกินเกณฑ์ ที่ละเลยเรื่องการควบคุมน้ำหนักก็เสี่ยงเกิดรอยแตกลายตามส่วนอื่นๆ ของร่างกายได้เช่นเดียวกัน ทั้งบริเวณหน้าอก สะโพก ต้นขา และก้น เป็นต้น
ท้องลายหลังคลอด เกืดขึ้นกับทุกคน ?
แต่ๆ ก็ไม่ได้หมายความว่าคุณแม่ทุกคนต้องเผชิญกับปัญหานี้นะคะ เพราะจากงานวิจัยพบว่าในคุณแม่ที่พึ่งตั้งครรภ์ครั้งแรก ท้องไม่ใหญ่มากก็อาจจะไม่เกิดรอยแตกลายเลย หรือเกิดรอยแตกลายเพียงเล็กน้อยเท่านั้น โดยเฉพาะถ้ามีการดูแลผิวให้ชุ่มชื้นร่วมด้วยอยู่เสมอ
อาการคันที่มาพร้อมกับท้องแตกลายคืออะไร
อย่างที่บอกไปว่าแม้ปัญหานี้จะไม่ได้กระทบต่อคุณแม่ และสุขภาพของลูกน้อย แต่นอกจากรอยแตกบริเวณหน้าท้องแล้ว สิ่งที่กวนใจและเป็นปัญหาอีกอย่างก็คือ "อาการคัน" สิ่งนี้เกิดจากการที่ผิวหนังยืดขยายออกจนทำให้ผิวแห้ง และคัน ส่วนใหญ่จะเจอในคุณแม่ที่ตั้งครรภ์ในช่วงไตรมาสที่สาม เพราะเป็นช่วงที่ผิวขยายทั่วทั้งร่างกาย
ข้อสำคัญคือคุณแม่ห้ามเกาเด็ดขาด!! เพราะนอกจากอาการคันจะไม่หายไปแล้ว ยังอาจทำให้รอยแตกลายปรากฏเร็วขึ้น ดังนั้นเพื่อบรรเทาอาการคันและแก้ท้องลายที่อาจเกิดขึ้น เรามี 4 วิธีในการดูแล แก้ท้องลายมาฝากกันค่ะ
1.เพิ่มความชุ่มชื้น แก้ท้องลาย
อย่างที่บอกไปแล้วว่าผิวที่แตกลาย และอาการคันเกิดจากผิวขาดความชุ่มชื้นจากการยืดขยายของผิวหนัง ดังนั้นแนะนำให้คุณแม่นำน้ำมันมะพร้าวที่อุ่นเล็กน้อย มาทาและนวดที่รอยแตกประมาณ 20 นาที แล้วล้างออก ถ้าทำเป็นประจำจะช่วยทำให้ผิวที่เคยแห้งกร้านกลับมาดูสดใสมีน้ำมีนวลขึ้น วิธีนี้นอกจากจะลดอาการคันได้แล้วยังช่วยแก้ท้องลายได้ด้วย เคล็ดลับคือให้ทาตั้งแต่ช่วงที่ท้องน้องใหม่ๆ ท้องยังไม่ลายมากนัก ก็จะเห็นผลได้ดีกว่านะคะ
2.สครับผิวที่ตาย แก้ท้องลายเห็นผลจริง
วิธีนี้เป็นการกำจัดเซลล์ผิวที่ตายแล้วออกไป และกระตุ้นให้เซลล์ผิวใหม่ให้ขึ้นมาทดแทน แนะนำว่าในระหว่างอาบน้ำให้ใช้ใยบวบขัดเบาๆ ที่ผิว หรือใครจะใช้ผลิตภัณฑ์สครับผิวก็ได้ ทำ 1-2 ครั้งต่อสัปดาห์เป็นประจำ ยิ่งถ้าทำร่วมด้วยกับวิธีแรก (ทาน้ำมันมะพร้าว) รับรองว่าเห็นผลแน่นอนค่ะ
3.เลเซอร์แก้ท้องลาย
แม้ว่า 2 วิธีแรกจะได้ผลดี แต่ก็ต้องใช้ระยะเวลานาน และอย่างที่บอกว่าเป็นวิธีที่เหมาะสำหรับคุณแม่ที่ครรภ์ในช่วงแรกหรือท้องลายไม่เยอะมากนัก ดังนั้นสำหรับใครที่มีปัญหาหนัก รู้สึกว่าเกินเยียวยาต้องการแก้ท้องลายทางลัด วิธีการเลเซอร์เป็นวิธีที่เห็นผลได้กีกว่า โดยจากการศึกษาพบว่าประมาณ 40-60% เห็นผลได้ดีขึ้น เพราะเลเซอร์จะช่วยกระตุ้นสร้างคอลลาเจน แก้ท้องลาย ปรับรอยแตกให้ใกล้เคียงกับสีผิวปกติได้ดีกว่า แต่การทำครั้งเดียวก็อาจจะยังไม่เห็นผลอย่างชัดเจน แนะนำให้ต้องทำอย่างต่อเนื่องประมาณ 3-5 ครั้ง หรือมากกว่านั้นขึ้นอยู่กับแต่ละบุคคล
4.แก้ท้องลายแบบถาวรด้วยการศัลยกรรมตัดหนังหน้าท้อง
การศัลยกรรมตัดหนังหน้าท้องในปัจจุบันเป็นที่นิยมเป็นอย่างมาก เพราะนอกจากจะแก้ท้องลายแบบถาวรแล้วยังช่วยแก้ปัญหาหน้าท้องย้วย หย่อนยานไม่กระชับของคุณแม่หลังคลอดได้ด้วย ด้วยเทคโนโลยีที่ทันสมัยในปัจจุบันการศัลยกรรมตัดหนังหน้าท้องไม่ได้น่ากลัวอย่างที่คิด ที่สำคัญใช้เวลาพักฟื้นไม่นานก็สามารถกลับมาใช้ชีวิตปกติได้
แต่ทั้งนี้ทั้งนั้นต้องเลือกคลินิกหรือโรงพยาบาลที่มีความเชี่ยวชาญในการแก้ท้องลาย ผ่าตัดศัลยกรรมตัดหนังหน้าท้อง เพราะการผ่าตัดนี้จำเป็นต้องใช้เครื่องมือที่ครบถ้วน และใช้ทีมแพทย์ที่มากประสบการณ์เพื่อที่จะทำให้การผ่าตัดศัลยกรรมหนังหน้าท้องนั้นเป็นไปได้ตามความต้องการของคนไข้และตามแผนการรักษาของทีมแพทย์ผู้ผ่าตัด
ดังนั้นสำหรับใครที่มีปัญหา ต้องการแก้ท้องลายสามารถสอบถามข้อมูล หรือปรึกษาปัญหากับผู้เชี่ยวชาญได้ที่ Q Clinic ได้เลยนะคะ เพราะที่นี่เรามีทีมผู้เชี่ยวชาญที่จะคอยให้คำปรึกษาตลอด 24 ชั่วโมง ให้คำปรึกษาตั้งแต่เริ่มต้นจนกระทั่งหลังการผ่าตัด ทำให้คุณมั่นใจได้ว่าการแก้ปัญหาหน้าท้องลายของคุณจะเป็นไปได้ด้วยดี ปลอดภัยไร้กังวลแน่นอน เป็นอย่างไรกันบ้างคะสำหรับวิธีแก้ท้องลายหลังคลอดที่เราเอามาฝากกันวันนี้ สำหรับคุณแม่ที่ยังอยากคงความสวย สามารถใส่เสื้อครอป หรือบิกินี่ได้เหมือนเดิมก็ลองเอาวิธีเหล่านี้ไปทำตามกันนะคะ รับรองได้ผลแน่นอนค่ะ